## Izmjene i dopune Upute za primjenu kontnog plana za banke

### NN 123/2000 (8.12.2000.), Izmjene i dopune Upute za primjenu kontnog plana za banke

# HRVATSKA NARODNA BANKA

2325

Na temelju članka 75. Zakona o Hrvatskoj narodnoj banci (»Narodne
novine« broj 35/95 - pročišćeni tekst) i točke III Odluke o kontnom planu za
banke (»Narodne novine« broj 32/99) guverner Hrvatske narodne banke donosi

## IZMJENE I DOPUNE

### UPUTE ZA PRIMJENU KONTNOG PLANA ZA BANKE

Uputa za primjenu kontnog plana za banke (»Narodne novine« br. 36/99)
mijenja se i dopunjuje, kako slijedi:

1) U točki 2.2. - NEFINANCIJSKE INSTITUCIJE (TRGO­VAČ­KA DRUŠTVA) u
tablici s popisom javnih poduzeća briše se redni broj 25. “PPK Valpovo”
(matični broj 03034429), a redni brojevi 26. – 31. postaju redni brojevi 25.
– 30.

U pogledu ostalih poduzeća koja su navedena u popisu (tablici) u točki
2.2. Upute za primjenu kontnog plana, banke trebaju pratiti promjene vlasničke
strukture tih poduzeća (svojih komitenata), te u slučaju privatizacije
pojedinog poduzeća (smanjenja udjela države u vlasništvu ispod 50%), trebaju
prerasporediti takvo poduzeće u podsektor “ostala trgovačka društva”.

2) Točka 3.2.3. stavak 4.
mijenja se i glasi:

“(4) Na računima u okviru
računa 012 (softver) iskazuje se trošak ulaganja vezan za nabavu softvera, osim
operativnog (sistemskog) softvera koji se prema MRS-u 38 smatra sastavnim
dijelom hardvera, te se sukladno tome iskazuje na računima u okviru računa 002
– Postrojenja i oprema”.

3) U točki 3.3.10. u nastavku
stavka 3. dodaje se tekst: “Na računu 1930 iskazuju se nedospjela potraživanja
banke po osnovi zarađenih kamatnih prihoda u devizama, od dužnika raspoređenih
u rizične skupine “A” i “B”, a na računu 1939 posebna rezerva za identificirane
gubitke koja se odnosi na ta potraživanja.”

4) U točki 3.3.10. u nastavku
stavka 4. dodaje se tekst: “Na računu 1951 iskazuju se nedospjela potraživanja
banke po osnovi zarađenih nekamatnih prihoda u devizama.”

5) Točka 3.4.3. stavak 4.
mijenja se i glasi:

“(4) Na računu 213 iskazuje
se obveza po osnovi poreza na dodanu vrijednost (PDV) koji je banka dužna obračunati
na vrijednost usluga što ih strana osoba pruža domaćoj banci (npr. korištenje
usluga SWIFT-a, korištenje informacija REUTERS-a, revizorske i konzultantske
usluge, najam softvera i slično). Ovaj porez banka obračunava na temelju
fakture dobavljača (strane osobe) i taj porez predstavlja trošak banke koji se
uračunava u cijenu dotične usluge.”

6) Iza stavka 5. točke 3.4.9. dodaje se nova točka 3.4.10. koja glasi:

“3.4.10. SKUPINA 28 – REZERVIRANJA ZA OBVEZE I TROŠKOVE

Na računima skupine 28 iskazuju se rezerviranja za obveze za koje se
osnovano procjenjuje da će nastati nakon datuma bilance, a odnose se na
sadašnje učinke, odnosno na poslovanje u tekućem razdoblju. (npr. obveze koje
proiziđu iz sudskih sporova vođenih protiv banke, otpremnine i slične naknade
zaposlenicima i članovima uprave banke i druge obveze proizišle iz prošlih
događaja, koje se podmiruju na teret troškova banke, a ne odnose se na redovno
poslovanje, odnosno koje se pojavljuju povremeno). Procijenjeni iznos
rezerviranja za buduće obveze odnosno troškove knjiži se u korist računa
skupine 28, uz terećenje odgovarajućih računa skupine 63 – Ostali troškovi
(6300, 6310 ili 6380). Kada se pojavi trošak odnosno obveza vezana za prethodno
izvršeno rezerviranje, isti se knjiži na uobičajeni način ovisno o prirodnoj
vrsti troška. Istovremeno ukida se dotično rezerviranje terećenjem računa
skupine 28, te priznavanjem prihoda od ukinutog rezerviranja u skupini računa
63 (6301, 6311 ili 6381).”

7) Točka 3.4.10. SKUPINA 29 –
PASIVNA VREMENSKA RAZGRANIČENJA postaje točka 3.4.11.

8) U točki 3.4.11. (ranije
točka 3.4.10.) u nastavku stavka 1. dodaje se tekst: “Analogno tome, na računu
293 iskazuju se nedospjele obveze banke po osnovi kamatnih troškova u
devizama.”

9) U točki 3.4.11. (ranije
točka 3.4.10.) iza stavka 2. dodaje se stavak 3. koji glasi: “(3) Na računu
2950 iskazuju se nedospjele obveze banke po osnovi nekamatnih troškova u
domaćoj valuti, a na računu 2951 obveze po istoj osnovi u stranoj valuti.”

10) Točka 3.5.3. stavak 7.
mijenja se i glasi:

“(7) Na računu 3112 odnosno
3113 iskazuje se devizna sred­stva koja se nalaze na deviznom računu kod
ostalih bankovnih institucija odnosno kod HBOR-a.”

11) Točka 3.5.5. stavak 5.
mijenja se i glasi:

“(5) Na računima u okviru
računa 3311 iskazuju se devizni depoziti kod domaćih banaka.”

12) Točka 3.5.5. stavak 6.
mijenja se i glasi:

“(6) Na računima u okviru
računa 3312 odnosno 3313 iskazuju se devizni depoziti kod ostalih bankovnih
institucija odnosno kod HBOR-a.”

13) U točki 3.6.1. brišu se
odredbe (što se nalaze na nekoliko mjesta s jednakom ili sličnom formulacijom),
koje obvezuju banku da sve vlasničke vrijednosne papire koji imaju fer
vrijednost iskazuje u trgovačkom portfelju, neovisno o namjeri ulaganja.

Odredbe (iz Upute za primjenu
kontnog plana) o klasifikaciji vlasničkih vrijednosnih papira na trgovački ili
investicijski port­felj treba primjenjivati tako da utržive papire banka
iskazuje u trgovačkom ili investicijskom portfelju, ovisno o namjeri ulaganja.
Pritom se podrazumijeva da su vrijednosni papiri utrživi ukoliko se s njima
trguje na burzi ili drugom uređenom javnom tržištu vrijednosnih papira. Svi oni
vrijednosni papiri (vlasnički i dužnički) s kojima se ne trguje na burzi ili
drugom uređenom javnom tržištu, iskazuju se u investicijskom portfelju,
neovisno o namjeri ulaganja.

14) U točki 3.6.1.2. prve dvije tablice mijenjaju se i glase:

if !supportEmptyParas endif

if !supportEmptyParas endif

|  |  |  |  |  |  |  |  |
| --- | --- | --- | --- | --- | --- | --- | --- |
| if !vml![](./2325_files/image001.gif)endifPostotak vlasništva | if !supportEmptyParas endif  0% | if !supportEmptyParas endif  if !vml![](./2325_files/image002.gif)endif | if !supportEmptyParas endif  20% | if !supportEmptyParas endif  if !vml![](./2325_files/image003.gif)endif | if !supportEmptyParas endif  50% | if !supportEmptyParas endif  if !supportEmptyParas endif | if !supportEmptyParas endif  100% |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Stupanj utjecaja | if !supportEmptyParas endif | Mali  ili nikakav | if !supportEmptyParas endif | if !supportEmptyParas endif  Značajan | if !supportEmptyParas endif | if !supportEmptyParas endif  Kontrolni | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Metoda procjene | if !supportEmptyParas endif | Fer vrijednost ili LOCOM | if !supportEmptyParas endif | Metoda  udjela | if !supportEmptyParas endif | Metoda  udjela | if !supportEmptyParas endif |

if !supportEmptyParas endif

if !supportEmptyParas endif

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| if !supportEmptyParas endif  if !supportEmptyParas endif  if !supportEmptyParas endif  Kategorija | | if !supportEmptyParas endif  if !supportEmptyParas endif  if !supportEmptyParas endif  Vrednovanje | | Nerealizirani  dobici i gubici s osnove promjene tržišnih cijena | | if !supportEmptyParas endif  if !supportEmptyParas endif  if !supportEmptyParas endif  Ostali efekti na dobit | |  |
| if !supportEmptyParas endif | | if !supportEmptyParas endif | | if !supportEmptyParas endif | | if !supportEmptyParas endif | |  |
| *Udio vl.  ispod 20%* | | if !supportEmptyParas endif | | if !supportEmptyParas endif | | if !supportEmptyParas endif | |  |
| if !supportEmptyParas endif | 1. Trgovački portfelj | | Fer vrijednost | | Priznaju se | | Dividende se priznaju kao prihod kada su objavljene ili primljene | |
| if !supportEmptyParas endif | 2. Investicijski      portfelj | | LOCOM | | Priznaju se gubici,  a dobici samo do troškova ulaganja. | | Dividende se priznaju kao prihod kada su objavljene ili primljene | |
| Udio vlasništva između 20% i 50% | | Metoda udjela | | Ne priznaju se | | Udio u neto dobiti/gubitku izdavača vrijednosnog papira proporcionalan udjelu u vlasništvu | |  |
| if !supportEmptyParas endif | | if !supportEmptyParas endif | | if !supportEmptyParas endif | | if !supportEmptyParas endif | |  |
| Udio vl. iznad 50% | | Metoda udjela | | Ne priznaju se | | Udio u neto dobiti/gubitku izdavača vrijednosnog papira proporcionalan udjelu u vlasništvu | |  |
if !supportMisalignedColumns|  |  |  |  |  |  |  |  |  |
endif

if !supportEmptyParas endif

if !supportEmptyParas endif

15) U točki 3.7.2. stavak 9
mijenja se i glasi:

“(9) Na računima u okviru
računa 505 – 1 iskazuju se potraživanja banke po poslovima faktoringa i
forfaitinga (financijski posao u kojem banka kupuje potraživanja svojih klijenata
koje ovi imaju od svojih kupaca po osnovi isporuke robe i usluga).

16) U točki 3.8.5. dodaje se
novi stavak 1. koji glasi:

“(1) Na računima u okviru
računa 630, 631 i 638 iskazuju se troškovi rezerviranja, odnosno prihodi od
ukinutih rezerviranja, po osnovi obveza za koje se osnovano procjenjuje da će
nastati nakon datuma bilance, a odnose se na sadašnje učinke, odnosno na
poslovanje u tekućem razdoblju. Funkcija ovih računa pobliže je definirana pod
6) ove Upute o izmjenama i dopunama upute za primjenu kontnog plana za banke.”

Dosadašnji stavci 1. do 5.
ove točke postaju stavci 2. do 6.

17) U točki 3.8.5. mijenja se
stavak 3. (ranije stavak 2.) koji glasi:

“(3) Na računu 633 iskazuju
se porezi, doprinosi, članarine i slična davanja koja se nadoknađuju iz prihoda
(porez na imovinu, porez na tvrtku, naknada za šume, i slično).”

18) U točki 3.8.6. na kraju
stavka 7. dodaje se tekst: “Osim toga u korist računa 6461 – Prihodi od
ukinutog rezerviranja za gubitke po plasmanima, knjiže se i naplate bilančno
otpisanih potraživanja po glavnici, koja su nakon otpisa bila evidentirana u
izvanbilančnoj evidenciji na računima 9603 i 9613.”

19) U točki 3.8.6. stavak 10. mijenja se i glasi:

“(10) Na računima u okviru računa 648 iskazuju se troškovi/prihodi
vezani na rezerviranja za identificirane gubitke što se odnose na potencijalne
izvanbilančne rizične obveze. Troškovi rezerviranja nastali radi formiranja ove
rezerve knjiže se na teret računa 6480, a prihodi od ukinutih rezerviranja u
korist računa 6481.”

20) U točki 3.8.6. stavak 12. drugi redak tablice mijenja se i glasi:

if !supportEmptyParas endif

|  |  |
| --- | --- |
| “644 – Vrijednosno usklađivanje ulaganja u dionice i poslovne udjele u investicijskom portfelju i dobit/gubitak od kupoprodaje vrijednosnih papira (vlasničkih i dužničkih) u investicijskom portfelju”  if !supportEmptyParas endif | “37 – Investicijski portfelj deviznih dužničkih VP (dobit/gubitak kod kupoprodaje)  39 – Investicijski portfelj deviznih dionica i poslovnih udjela  45 – Investicijski portfelj dužničkih VP u domaćoj valuti (dobit/gubitak kod kupoprodaje)  46 – Investicijski portfelj dionica i poslovnih udjela u domaćoj valuti  47 – Investicijski portfelj dužničkih VP s valutnom klauzulom (dobit/gubitak kod kupoprodaje)” |

if !supportEmptyParas endif

21) U točki 3.8.6. dodaje se stavak 13. koji glasi:

“Iznimno od odredaba ove točke banka može troškove/prihode koji se
odnose na vrijednosna usklađivanja izravno knjižiti na sintetičke račune
skupine 64 (ne koristeći analitičke račune), i to: troškove na teret, a prihode
u korist računa 643, 644, 645, 646, 6470, 648, 6490 i 6491, pod uvjetom da se
eventualne ispravke pogrešnih knjiženja provode metodom “crvenog storna”, tako
da dugovni promet navedenih računa odražava stvarno nastale troškove, a
potražni promet stvarno nastale prihode u vezi vrijednosnih usklađivanja.”

22) Točka 3.8.8. stavak 1. mijenja se i glasi:

“(1) Na računima u okviru računa 660 do 662 iskazuju se obračunati
kamatni prihodi za obračunsko razdoblje po kojima su dužnici klijenti banke
koji su raspoređeni u rizične skupine “A” i “B” (primjena načela fakturirane
realizacije). Osim toga, kada se naplate, na račune skupine 66 knjiže se i
izravno isključeni kamatni prihodi(primjena načela naplaćene
realizacije). To su prihodi po kojima su dužnici u momentu obračuna kamate bili
raspoređeni u rizične skupine “C”, “D” i “E”), odnosno prihodi koji se kao
potraživanje izravno knjiže na račune izvanbilančne evidencije (96200, 96240 i
96290). Pod kamatnim prihodima koji se iskazuju na računima skupine 66
podrazumijevaju se prihodi od aktivne kamate i drugi prihodi (provizije ili
naknade) kojima osnovicu za obračun predstavljaju plasmani, bilo da se obračun
obavlja jednokratno ili na vremenskoj osnovi. Kako bi se izbjeglo da se isti
prihodi dva puta knjiže u korist kamatnih prihoda (skupina 66), isključeni
(suspendirani) kamatni prihodi koji su ranije preneseni na račune izvanbilančne
evidencije (96201, 96241 i 96291) a potom naplaćeni, prilikom naplate knjiže se
u korist računa 64701 – Prihodi od ukinutog rezerviranja za gubitke iz
potraživanja po kamatnim prihodima (povrat ranije izvršenog rezerviranja).”

23) Točka 3.8.10. stavak 2. se briše (funkcija računa 683).

Dosadašnji stavci 3. i 4. postaju stavci 2. i 3. ove točke.

24) Točka 3.9.3. stavak. 12. mijenja se i glasi:

“(12) Na računu 71110 iskazuje se obveza banke ovlaštene za obavljanje
poslova s inozemstvom prema banci bez toga ovlaštenja za primljena sredstva
devizne štednje građana radi izdvajanja obvezne rezerve u stranoj valuti. Banka
koja nije ovlaštena za obavljanje poslova s inozemstvom iskazuje potra­živanje
u istom iznosu od ovlaštene banke po osnovi izdvojene obvezne rezerve u stranoj
valuti na računu 3116. Ako banka koja nije ovlaštena za obavljanje poslova s
inozemstvom deponira kod ovlaštene banke veći iznos od iznosa obvezne rezerve,
tada ta sredstva iskazuje kao potraživanje na računu 3111 - Devizni tekući
računi kod domaćih banaka ili (ako su sredstva oročena) na odgovarajućem računu
u okviru računa 3311 – Devizni depoziti kod banaka.”

25) Točka 3.11.1. stavak 1. mijenja se i glasi:

“(1) Na računima u okviru računa 900 iskazuje se nominalna vrijednost
uplaćenih redovnih i povlaštenih dionica u temeljni kapital banke. Ako se
prilikom emisije dionice prodaju po višoj cijeni od nominalne, ta razlika
predstavlja kapitalnu dobit i knjiži se u korist računa 90710 (kapitalna dobit
kod emisije običnih dionica) ili u korist računa 90711 (kapitalna dobit kod
emisije povlaštenih dionica). Knjiženja u glavnoj knjizi po računima 9100 i
9101 provode se samo u slučaju povećanja ili smanjenja dioničkog kapitala (pod
smanjenjem se podrazumijeva i stjecanje vlastitih dionica). Podatke o
vlasničkoj strukturi dioničkog kapitala i druge podatke o dionicama i njihovim
vlasnicima, banka osigurava u “knjizi dionica” i drugim analitičkim
evidencijama.”

26) Točka 3.11.2. stavak 1. mijenja se i glasi:

“(1) Na računima u okviru računa 910 iskazuje se nominalna vrijednost
upisanih a neuplaćenih redovnih i povlaštenih dionica u temeljni kapital
banke.”

27) U točki 3.11.6. iza stavka 4. dodaje se stavak 5. koji glasi:

“(5) Na računu 954 iskazuje se dobit ili gubitak prethodne godine (koja
je neposredno završila). Na ovom računu iskazuje se financijski rezultat
završene poslovne godine do usvajanja go­dišnjeg revidiranog financijskog
izvješća i donošenja odluke o upotrebi dobiti za dotičnu poslovnu godinu. Na
temelju odluke o upotrebi dobiti stanje računa 954 svodi se na nulu zaduženjem
ovog računa i odobrenjem odgovarajućih računa sukladno odluci o upotrebi dobiti
(račun zadržane dobiti, rezervi, obveze za dividende i druge obveze iz dobiti).
U slučaju iskazanog gubitka, stanje računa 954 svodi se na nulu odobrenjem ovog
računa i zaduženjem odgovarajućih računa izvora iz kojih se pokriva gubitak,
kao što su zadržana dobit iz prethodnih godina, rezerve, kapitalni dobitak,
dopunski kapital pribavljen putem hibridnih instrumenata (raspoloživi izvori za
pokriće gubitka koriste se prema redoslijedu koji utvrdi banka). Ukoliko su
izvori za pokriće gubitka nedostatni, nepokriveni iznos prenosi se na račun 951
– Preneseni gubitak.”

28) U točki 3.11.7. iza stavka 2. dodaju se stavci 3. i 4. koji glase:

“(3) Na računima u okviru računa 966 iskazuju se aktivni izvanbilančni
poslovi po osnovi transakcija zamjene i terminske kupovine, za koje se u
pomoćnim knjigama, odnosno analitičkom knjigovodstvu, vodi evidencija po klijentima
i instrumentima. Paralelno s tim, ove se transakcije (zbog primjene načela
dvojnog knjigovodstva) kao protustavke iskazuju u agregiranom obliku na
računima u okviru računa 996.

(4) Na računima u okviru
računa 995 iskazuju se pasivni izvanbilančni poslovi po osnovi transakcija
zamjene i terminske prodaje, za koje se u pomoćnim knjigama, odnosno
analitičkom knjigovodstvu, vodi evidencija po klijentima i instrumentima.
Paralelno s tim, ove se transakcije (zbog primjene načela dvojnog
knjigovodstva) kao protustavke iskazuju u agregiranom obliku na računima u
okviru računa 965.”

29) Ove izmjene i dopune
Upute stupaju na snagu danom donošenja, a primjenjuju se od 1. siječnja 2001.
godine.

O. br. 122-100/11-00/ŽR
Zagreb, 29. studenoga 2000.

Guverner
Hrvatske narodne banke
**dr. Željko Rohatinski**, v. r.

if !supportEmptyParas endif

Izmjene i dopune, NN 123/2000-2325